דף למנחה: "מפני הכאב ומפני ההיעלמות ב" 
בתוך הנושא הרחב: ארץ ישראל, ולאחר העיסוק במחיר הריבונות של מדינה עצמאית שבו עסקנו בלימוד הקודם ('חלב חמוץ וגם דבש מר'), נקדיש את השיעור הכפול שלפנינו למחיר השימוש בכוח, הנובע מהיותנו עם החי במולדתו. בחלק א של הלימוד נעסוק בשכול. בחלקו השני של הלימוד נדון במחיר השליטה בעם אחר.

נקדיש את השיעור שלפנינו למחיר השימוש בכוח, הנובע מהיותנו עם החי במולדתו. בחלק א של הלימוד עסקנו בשכול. חלק זה של הלימוד מוקדש למחירים הרחבים שאנו משלמים בשליטתנו בעם אחר. אילו בעיות נוצרות מכך ומה זה אומר על דמותנו? כיצד מציאות זו מעצבת את תפיסת עולמנו? 
במהלך הלימוד נכיר מקרוב את תמרה, דמות בספר 'שירה' של עגנון. צעירה רוויזיוניסטית נפגשת עם המציאות בארץ בתקופת המנדט הבריטי ומביעה עמדות קיצוניות כלפי האנגלים והערבים. [ואת דברי אביה על טבעו של היהודי].
נקרא ב'שיח לוחמים' - מפגש של בני קיבוצים לאחר מלחמת ששת הימים, ואת דבריו של ישעיהו ליבוביץ שנאמרו בירושלים בשנת 1969.
נשאל: האם מה שצפה ליבוביץ אכן התממש? ס' יזהר (יזהר סמולנסקי) כתב על השפעת האינתיפדה על החברה הישראלית 'סוד הקיום היהודי', וניסה להכליל את כל מה שלדעתו כלול במהות היות האדם 'יהודי' - מה מותר ומה אסור ליהודי לעשות. 
בסיום, נחזור לדברי הימים א' פרק כב, שם דוד המלך מספר לשלמה בנו מדוע לא התיר לו ה' להקים בית לשמו, ומדוע הוא, שלמה, זוכה לכך.